## PRO POPULO PP a.s.

## Námestie sv. Egídia 78

**058 01 Poprad**



Predkladá :predstavenstvo spoločnosti

Obsah výročnej správy

1. Profil spoločnosti
2. Organizačná štruktúra spoločnosti
3. Zamestnanosť v spoločnosti
4. Významní dodávatelia a odberatelia
5. Správa predstavenstva spoločnosti
6. Finančný plán spoločnosti na rok 2013
7. Vybrané ekonomické ukazovatele a finančná situácia spoločnosti
8. Návrh na rozdelenie zisku alebo na úhradu straty
9. Správa dozornej rady
10. Správa audítora o overení účtovnej závierky a účtovná závierka
11. Záver
12. Textová príloha k výročnej správe s prehlásením zodpovedných osôb spoločnosti k uvedeným výsledkom
13. Príloha: správa audítora o overení účtovnej závierky

Príloha je neoddeliteľnou súčasťou výročnej správy.

1. Profil spoločnosti

Obchodná spoločnosť v súčasnej štruktúre vznikla dňom zápisu do obchodného registra Okresného súdu Prešov t.j. dňa 05.01.2000 a má pridelené IČO : 170 84 725.

Základné imanie spoločnosti je 3.407.820 EUR a je rozdelené na 100 160 ks akcií na doručiteľa, kde menovitá hodnota jednej akcie je 34,00 EUR a 7 ks listinných akcií na meno, menovitá hodnota jednej akcie na meno je 340,00 EUR.

S obidvoma druhmi akcií je spojené hlasovacie právo akcionára na valnom zhromaždení spoločnosti v plnom rozsahu.

Uznesenia valného zhromaždenia spoločnosti sú v zmysle platných stanov spoločnosti platné, keď ich schvália v samostatnom hlasovaní akcionári vlastniaci akcie na meno a súčasne akcionári vlastniaci akcie na doručiteľa.

Spoločnosť je finančne stabilizovaná a všetky prevádzkové a investičné akcie v roku 2012 hradila výlučne z vlastných zdrojov.

Spoločnosť v roku 2012 nevydala dlhopisy ani prevoditeľné dlhopisy, spoločnosť nečerpala úvery ani pôžičky od iných subjektov celú svoju činnosť zabezpečovala z vlastných finančných zdrojov získaných z podnikateľskej činnosti.

Spoločnosť podnikala v súlade s predmetom podnikania a na jej činnosť podstatne vplýval pretrvávajúci pokles dopytu po jej produktoch, ďalej nedostatok surovej drevnej hmoty a s tým spojený rozdiel v cene vstupných surovín hlavne surového dreva, ktoré v priebehu roka výrazne stúplo no na cene vyrábanej produkcie stavebného reziva sa to adekvátne neprejavilo.

V zmysle novely zákona č. 688/2006 a zákona č. 431/2002 o účtovníctve a v súlade s § 17a uvedeného zákona, spoločnosti nevyplýva povinnosť vykazovať údaje z individuálnych účtovných závierok podľa štandardov IFR. Súčasne spoločnosti nevyplýva povinnosť vyhotovenia konsolidovanej účtovnej závierky za rok 2012.

**Predmetom činnosti akciovej spoločnosti je**:

- sprostredkovateľská činnosť v oblasti výroby, obchodu a služieb

- činnosť organizačných a ekonomických poradcov

- automatizované spracovanie dát

- veľkoobchodná a maloobchodná činnosť v rozsahu voľných živností

- sprostredkovanie nákupu a predaja nehnuteľností

- prenájom nehnuteľností s poskytovaním aj iných ako základných služieb

- upratovacie služby

- ubytovacie služby v ubytovacích zariadeniach s prevádzkovaním pohostinských činností v týchto

zariadeniach

- správa nehnuteľnosti na základe honoráru alebo kontraktu

- finančný leasing

- miesto uloženia písomností nearchívnej povahy

- piliarska výroba a porez drevnej hmoty

- prenájom hnuteľných vecí

PRO POPULO PP a.s., Poprad vznikla transformáciou investičného fondu PRO POPULO a.s. Poprad na základe rozhodnutia mimoriadneho valného zhromaždenia akcionárov spoločnosti dňa 14.12.1999 a bola zapísaná do obchodného registra Okresného súdu v Prešove dňa 05.01.2000 v Oddiely: Sa, Vložka číslo:30/P.

1. **Organizačná štruktúra spoločnosti**

## Najvyšším orgánom spoločnosti je valné zhromaždenie akcionárov spoločnosti, ktoré schvaľuje strategické zámery týkajúce sa celkovej činnosti spoločnosti. Valné zhromaždenie volí aj členov orgánov spoločnosti, ktorí vykonávajú jeho rozhodnutia prijaté vo forme uznesení.

## Predstavenstvo:

### Ing. Peter Slimák predseda

Ing. Jozef Šiškovič člen

Mgr. Ľubomír Štefaňák člen

## Dozorná rada:

Miriam Slimáková predseda

Ing. Emil Jamrich člen

Lucia Masloviaková člen

Pre zabezpečenie výkonných podnikateľských činností spoločnosti, má spoločnosť vybudovanú organizačnú štruktúru v rámci ktorej personálne zabezpečuje obsadenie jednotlivých riadiacich pozícií za účelom realizácie a dosiahnutia schválených strategických úloh a cieľov.

##### 

##### ORGANIZAČNÁ ŠTRUKTÚRA SPOLOČNOSTI

****

1. Zamestnanosť v spoločnosti

**Zamestnanosť v spoločnosti PRO POPULO PP a.s.**

Spoločnosť stabilne zamestnáva 68 až 76 pracovníkov na jednotlivých svojich prevádzkach v závislosti na naplnení plánu výroby hlavne v prevádzke píla Levoča a to nasledovne:

* Riaditeľstvo spoločnosti so sídlom v Poprade má 4 zamestnancov
* Penzión APROPO v Spišskej Sobote má 5 zamestnancov
* V prevádzke píla Levoča pracuje celkom 60 až 70 zamestnancov

|  |
| --- |
| Štruktúra zamestnancov spoločnosti so stav   k 31. 12. 2012 |
| Počet zamestnancov spolu 68 |
| Z toho: - vedúci pracovníci 3  - výrobní robotníci 58  - pracovníci na dohodu 2  - ekonomický pracovníci 4  - ostatní pracovníci (2-4) |
| Priemerný počet pracovníkov spoločnosti 70 |

Právny servis spoločnosť realizuje podľa potreby dodávateľským spôsobom formou externých služieb

**4. Významní dodávatelia a odberatelia spoločnosti v roku 2012**

Spoločnosť pre zabezpečenie svojej činnosti dlhodobo komerčne spolupracuje s inými podnikateľskými subjektmi, ktorí na jednej strane jej dodávajú základný materiál a potrebné služby a na druhej strane sú to významní odberatelia, ktorým spoločnosť predáva svoje výrobky a služby. V roku 2012 boli hlavnými obchodnými partnermi spoločnosti PRO POPULO PP a.s. tieto subjekty:

1. **Dodávatelia:**
2. PRO POPULO s.r.o. Poprad dodávateľ surovej drevnej hmoty
3. ALBA FOREST s.r.o. dodávateľ základnej suroviny
4. Ing. Gordan Igor dodávateľ náhradných dielov
5. Fy KRÁĽ s.r.o. dodávateľ technológie
6. VSE a.s. dodávateľ elektrickej energie
7. MAPOMA s.r.o. dodávateľ prepravných služieb reziva
8. **Odberatelia:**
9. DOKA DREVO s.r.o. odberateľ reziva
10. Swedwood s.r.o. odberateľ reziva
11. BIOENERGIA s.r.o. odberateľ biomasy
12. WELDE Ges.m.b.H. odberateľ reziva
13. SA-KO Wood s.r.o. odberateľ reziva

**5.Správa predstavenstva spoločnosti**

Spoločnosť v roku 2012 realizovala svoju podnikateľskú činnosť v týchto oblastiach:

* v oblasti piliarskej výroby a obchodovaní s drevnou hmotou
* v oblasti poskytovania reštauračných a ubytovacích služieb
* v oblasti prenájmu hnuteľných a nehnuteľných vecí
* v oblasti kapitálového trhu a finančných operácií

V roku 2012 pokračoval nerovnomerný vývoj v podnikateľských segmentoch a vyznačoval sa veľkou nestabilitou trhu čo sa prejavovalo hlavne v nepomere vývoja cien kde ceny vstupov rástli rádovo rýchlejšie ako ceny hotovej produkcie a to hlavne cena surovej drevnej hmoty, ktoré vzrástli až o 18% kým cena finálneho produktu vzrástla len o cca 8%. Súčasne došlo k výraznému poklesu výroby až o 15,20% čo sa prejavilo na prepade ekonomickej efektívnosti spoločnosti a tá vykázala stratu vo výške 455.281 EUR. Hlavné faktory podieľajúce sa na celkovej strate spoločnosti boli:

* pokles výroby stavebného reziva o 5.223,35 m3
* pokles spracovania drevnej hmoty z titulu jej nedostatku o 7.668,51 m3
* rast cien základných vstupov o 16,54% kým ceny produkcie vzrástli len o 8,31%
* zníženie kvality vstupných surovín s dopadom na zníženie výťažnosti o 2,02%
* zvýšenie prepravných nákladov na dovoz vstupnej drevnej hmoty takmer o 6,50 EUR/m3

Všetky tieto negatívne vplyvy mali priamy negatívny dopad na ekonomiku spoločnosti vo výške takmer 450,- tis. EUR. Ďalšími faktormi boli rast cien ostatných služieb a cien práce, ktoré dovŕšili zápornú bilanciu spoločnosti PRO POPULO PP a.s. v roku 2012.

Charakteristickým znakom v roku 2012 bolo aj neustále sa zhoršovanie podnikateľského prostredia na Slovensku a s tým spojenými nepriamymi nákladmi, ktoré spoločnosť musí vynakladať pri realizácii svojich podnikateľských aktivít. V situácii keď na trhu bol doslova boj o surovú drevnú hmotu nepomohli túto situáciu riešiť ani Lesy SR š.p. a žili si vo svojom uzavretom prostredí bez akejkoľvek podpory domácich spracovateľov. Táto situácia spôsobila, že pokračoval naštartovaný trend a väčšina drevárskych spoločností v regióne skrachovala a tie čo prežili ako my tak to zaplatili záporným hospodárskym výsledkom. Celkové správanie sa spotrebiteľov sa podpísalo aj pod pretrvávajúcu stagnáciu v záujme ľudí o reštauračné a ubytovacie služby a napriek určitým aktivitám, ktoré naznačovali, že by tento segment podnikania mohol prekonať pokles z predchádzajúceho obdobia aj v roku 2012 pokračoval prepad tržieb a výnosov z aktivít pôsobiacich v cestovnom ruchu. Stagnácia v podnikateľskej sfére sa prejavila aj nezáujmom nových subjektov o prenajatie kancelárskych priestorov, ktorými spoločnosť disponuje a tak došlo k situácii, keď v snahe udržať súčasných nájomcov, sme boli nútení znižovať niektoré nájmy.

Spoločnosť v zmysle zámerov a uznesení z posledného valného zhromaždenia akcionárov realizovala podnikateľskú činnosť v rozsahu svojho predmetu podnikania a všetky podnikateľské aktivity financovala z vlastných zdrojov.

Investičné aktivity v roku 2012 boli zamerané hlavne do aktivít zameraných na vyššie zhodnotenie súčasnej produkcie a to hlavne ukončenie výrobnej haly na výrobu hobľovacích profilov v prevádzke píla Levoča a výrobu drevených brikiet. Spoločnosť v roku 2012 celkovo investovala čiastku 52,- tis. EUR do stavebných častí a 93.114,- EUR do nákupu strojov a zariadení na píle Levoča.

Spoločnosť v roku 2012 dosiahla celkové výnosy vo výške 3.730.681,- EUR pri celkových nákladoch 4.190.498 EUR a vykázala stratu z hospodárskej činnosti vo výške 455.281,- EUR. Na tento negatívny výsledok okrem nepriaznivého cenového vývoja mala vplyv aj tá skutočnosť, že z titulu nedostatku piliarskej hmoty spoločnosť bola nútená už 16. decembra odstaviť výrobu čo ovplyvnilo jej celkové hospodárske výsledky za rok 2012. Objektívnosť vývoja a celkovej situácie potvrdzujú aj tie skutočnosti, že v regióne skrachovali takmer všetky väčšie drevárske spoločnosti hlavne z dôvodu nedostatku základnej surovej drevnej hmoty a celkovej situácie, ktorá sa vytvorila na trhu s drevom. Spoločnosť aj v tejto zložitej situácii si ako jedna z mála drevárskych firiem udržala pozíciu významného výrobcu v regióne a pri zmene či už predajnej stratégie štátnych lesov SR alebo pomerov na trhu s drevnou hmotou, má šancu sa vrátiť medzi podnikateľskú subjekty hospodáriace so ziskom. Vyžaduje si to ale zdravú stratégiu ako aj odvahu investovať do ďalších aktivít zvyšujúcich zhodnotenie súčasnej produkcie a to hlavne so zameraním na zhodnotenie biomasy na energetické účely. Spoločnosť aj v roku 2012 realizovala prísne opatrenia zamerané na znižovanie svojich nákladov, pravidelne vyhodnocovala ich parciálny vplyv a súčasne ich pre objektívnosť porovnávala oproti iným výrobcom s podobným zameraním výroby. O spôsobe umorenia straty za rok 2012 rozhodne valné zhromaždenie akcionárov spoločnosti.

Napriek zložitej situácii na trhu spoločnosť v roku 2012 všetky svoje prevádzkové, obchodné a rozvojové aktivity financovala z vlastných zdrojov. Bola stabilizujúcou firmou aj v oblasti zamestnanosti a to v regióne s takmer 20% nezamestnanosťou. V rámci sociálneho programu spoločnosť realizovala aktivity zamerané na zlepšenie sociálneho postavenia svojich zamestnancov zo zdrojov vytvorených v rámci sociálneho fondu spoločnosti. Spoločnosť z titulu zdrojov v sociálnom fonde v roku 2012 čiastočne uhrádzala svojim zamestnancom cestovné náklady súvisiace s dopravou na pracovisko. Pretože podstatná časť miezd zamestnancov vo výrobnej oblasti je viazaná na výkonnosť spoločnosti a plnenie interných výkonových noriem, v roku 2012 došlo prirodzene z titulu poklesu výkonnosti aj k miernemu poklesu priemerných platov viazaných na dosiahnuté výkony.

Spoločnosť v roku 2012 nevydala žiadne dlhopisy ani prevoditeľné dlhopisy a nečerpala žiadne úvery či pôžičky a nečerpala ani iné formy finančnej výpomoci od tretích subjektov.

1. **Finančný plán spoločnosti na rok 2013**

Tvorba finančného plánu spoločnosti na rok 2013 je zložitá a v dôsledku výrazných zmien v režime práce v roku 2013, kedy spoločnosť prešla na jedno smený pracovný režim, aj finančný plán na rok 2013 zohľadňuje túto skutočnosť. Zámer čiastočne vychádza z predpokladaných  výsledkov hospodárenia spoločnosti v roku 2013 a predpokladov vývoja situácie na trhu s drevnou hmotou a v oblasti turizmu pre rok 2013. Strategickým zámerom predstavenstva spoločnosti v roku 2013 je riadiť spoločnosť tak, aby vykazovala pozitívny hospodársky výsledok a zvýšený dôraz klásť na finančnú disciplínu a kontrolu oprávnenosti vynakladaných nákladov. V roku 2013 očakávame uvedenia do činnosti nových investícií zameraných hlavne na vyššie zhodnotenie biomasy vo forme jej energetického zhodnotenia. Spoločnosť kalkuluje s rozsiahlou investíciou zameranou na výrobu tepla a elektrickej energie, čím by malo dôjsť k výraznejšiemu zhodnoteniu produkovanej biomasy. Rok 2013 bude rokom rozsiahlej investičnej aktivity a uvádzania do výroby nových technológií a riešení kde hlavné prínosy z realizácie týchto podnikateľských zámerov možno očakávať až v roku 2014. Dôležitým predpokladom úspechu v roku 2013 bude udržanie výroby na úrovni jedno smeného režimu s maximálnym využitím strojov a zariadení na výrobu hobľovacích profilov. Ďalej v roku 2013 by sa už mali výraznejšie prejaviť aj výsledky z predchádzajúcich investičných akcií. Na základe uvedených predpokladov v roku 2013 očakávame vyrovnané hospodárenie s miernym ziskom čo sa premietlo i do finančného plánu spoločnosti. Spoločnosť bude rozvíjať svoje aktivity vo všetkých podnikateľských segmentoch vrátane uvedenia nových produktov na trh. Predpokladáme koncom roku uvedenie do prevádzky energobloku ORC zabezpečujúceho výrobu elektrickej energie a tepla.

**Tvorba rozpočtu na rok 2013 vychádza z rozpočtov jednotlivých činností a zahrňuje:**

1. Náklady a výnosy zo správy a prenájmov:
   * investičného domu na Nám.sv.Egídia 78, Poprad
   * prenájom bytov vo vlastníctve spoločnosti
   * výnosov z finančného majetku (akcií a peňažných prostriedkov)
2. z prevádzky a nájmu zariadení penziónu APROPO v Spišskej Sobote
3. z piliarskej a drevárskej výroby v prevádzke píla Levoča v Levoči

**Spoločnosť v roku 2013 plánuje:**

Celkové výnosy spoločnosti v roku 2013: 3.250.000,-- EUR

- z toho riaditeľstvo spoločnosti 145.000,- EUR

- penzión APROPO 115.000,- EUR

- drevovýroba v prevádzke Levoča 3.000.000,- EUR

# Projektovaný hospodársky výsledok spoločnosti 0,- EUR

Základným kritérium hodnotenia zamestnancov spoločnosti bude plnenie operatívnych úloh spojených s realizáciou podnikateľského zámeru spoločnosti. Progresívnym kritériom hodnotenia bude každý kladný výsledok hospodárenia v roku 2013.

1. **Vybrané ekonomické ukazovatele a finančná situácia spoločnosti za rok 2012**

Aktíva

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pasíva** |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Výnosy a náklady za rok 2012 |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| 1. **Umorenie straty za rok 2012**   Strata spoločnosti za rok 2012 predstavuje hodnotu 455.280,98 EURa o spôsobe jej úhrady rozhodne valné  zhromaždenie akcionárov spoločnosti. Predstavenstvo spoločnosti v zmysle platných zákonných možností  navrhuje stratu za rok 2012 viesť ako neuhradenú stratu minulých období a umorovať ju z budúcich ziskov  spoločnosti.  Po schválení spôsobu umorenia straty valným zhromaždením akcionárov sa toto rozhodnutie premietne v účtovníctve  spoločnosti a spoločnosť spracuje účtovné výkazy schválené valným zhromaždením akcionárov za rok 2012.  **9. Správa dozornej rady** |  |  |  |  |  |  |  |  |
|  |  |  |  |  |  |  |  |  |

Dozorná rada spoločnosti PRO POPULO PP a.s. v zmysle jej stanov a príslušných ustanovení Obchodného Zákonníka preskúmala činnosť predstavenstva akciovej spoločnosti, riadnu účtovnú závierku za rok 2012,  štruktúru majetku spoločnosti a na základe získaných poznatkov predkladá  valnému zhromaždeniu tieto závery a odporúčania:

1. Majetok a. s. nie je zaťažený záložným právom a spoločnosť ho využíva aktívne v rámci svojej podnikateľskej činnosti.
2. Dozorná rada nezistila závažné porušenia stanov ani právnych predpisov v činnosti spoločnosti v jej hospodárskej a finančnej činnosti , vo vedení účtovníctva, evidencii dokladov, bankových a majetkových účtov ako aj v správe  stavu majetku spoločnosti.
3. Predseda DR sa oboznamoval s uzneseniami prijatými predstavenstvom spoločnosti.
4. Dozorná rada preskúmala riadnu účtovnú závierku spoločnosti a podporuje návrh na umorenie strany za rok 2012 tak ako ho predkladá predstavenstvo valnému zhromaždeniu.
5. Dozorná rada preskúmala plnenie prijatých uznesení na riadnom valnom zhromaždení spoločnosti za rok 2012 a konštatuje, že všetky prijaté uznesenia boli splnené tak ako je to aj hodnotené v tejto výročnej správe

**Dozorná rada sa oboznámila s audítorskou správou, ktorú vypracovala auditorská spoločnosť TATRA-AUDIT s.r.o., licencia SKAU č. 60 v zastúpení auditorom Ing. Alena Zborovská licencia SKAU č. 414 a konštatuje, že účtovná závierka je spracovaná v súlade so zákonom so záverečným výrokom bez výhrad.**

Dozorná rada doporučuje akcionárom spoločnosti PRO POPULO PP a.s. schváliť riadnu účtovnú závierku za rok 2012 a spôsob vysporiadania straty za rok 2012 tak ako je uvedené vo výročnej  správe spoločnosti za rok 2012.

1. **Správa audítora o overení súladu výročnej správy s účtovnou závierkou**

Kompletná správa audítora, ktorý overil účtovnú závierku spoločnosti za rok 2012 ako aj súlad

údajov uvedených v tejto výročnej správe s údajmi vykázanými v účtovných výkazoch je samostatnou

prílohou „Finančnej správy spoločnosti za rok 2012“ a tvorí neoddeliteľnú súčasť regulovaných dát

zverejnených v súlade s § 47 zákona 429/2002 Zb. o burze v zmysle prijatých noviel.

**11. Záver**

Rok 2012 bol jedným z doteraz najťažších období v činnosti spoločnosti. Zníženie dopytu na trhu zasiahlo všetky jej segmenty, ktoré ponúka v rámci svojej podnikateľskej činnosti. Náročnosť bola znásobená deficitom základnej suroviny – surovej drevnej hmoty, ktorý vyvolal v mesiaci december odstávku výroby a tým sa podieľal na vysokej strate v hospodárení za rok 2012. Bol to rok, výrazných turbulencií na trhu, ktoré sa prejavovali nestálosťou cien a vyžadovali si často operatívne a krátkodobé prijímanie rozhodnutí výkonného managmentu spoločnosti. Ďalej výrazne vzrastali riziká vo finančnej disciplíne niektorých odberateľov a len vďaka dobrému monitoringu a neustálej komunikácii managerov spoločnosti s odberateľmi nedošlo k výrazným finančným škodám z titulu posunu platieb za poskytnuté výrobky a služby. Spoločnosť v dôsledku tohto vývoja operatívne prijímala opatrenia hlavne na znižovanie svojich nákladov a zvyšovanie efektívnosti výroby. Veľmi precízne sa posudzovali všetky projekty a zámery a realizovali sa len tie, kde bola vysoká pravdepodobnosť priaznivého vplyvu na ekonomiku spoločnosti. Do budúcna stojí pred predstavenstvom a managermi spoločnosti dôležitá úloha ako zvýšiť zhodnotenie finálnej produkcie za predpokladu stagnácie respektíve znižovania prísunu surovej drevnej hmoty a tým aj znižovania využitia výrobných kapacít v spracovaní drevnej hmoty. Odpoveďou je to, že bez zavádzania progresívnych výrob a technológií spoločnosť nedokáže udržať svoju ekonomiku v kladnom kvadrante ako aj  jej posunutie do hospodárenia so ziskom. Predstavenstvo v tejto oblasti prijalo strategické rozhodnutie a to rozšírením svojich aktivít do využitia a zhodnotenia OZE (obnoviteľných zdrojov energie) t.j. biomasy na výrobu elektrickej energie a tepla. Jedná sa síce o vysoko efektívnu investíciu no finančne náročnú s predpokladanými investičnými nákladmi na úrovni 1,- mil. EUR. Úspešnosť projektu je podmienená precíznou analýzou a výberom správnej technológie zabezpečujúcej premenu biomasy v energetickom procese čo predpokladá prezentovaný a ponúkaný systém ORC (Organic Rankine Cycle plant) TRIOGEN WB-1 s možnosťou výroby až 165 KWe s 97% účinnosťou.

Rok 2013 očakávame dynamické zmeny v rozvoji spoločnosti aj keď s predpokladaným znížením spracovávanej produkcie hlavne v drevárskej výrobe. Hlavnou strategickou úlohou bude udržanie výkonnosti spoločnosti minimálne v jedno smenom režime práce a úspešnú realizáciu investičného projektu zhodnotenia biomasy na energetické účely. Ďalším dôležitým faktorom bude udržanie finančnej stability a disciplíny na takej úrovni, aby spoločnosť bola schopná financovať svoje prevádzkové potreby a rozhodujúcu časť rozvojových aktivít z vlastných zdrojov pretože nízka efektivita výroby a miera dosahovanej rentability jej neumožňuje efektívnejšie zhodnocovať cudzie zdroje okrem vysoko efektívnych projektov zameraných do oblasti energetického zhodnotenia biomasy a jej premeny na elektrickú energiu a teplo.

# V Poprade dňa 25. marca 2013

Správa prednesená valnému zhromaždeniu akcionárov spoločnosti PRO POPULO PP a.s.

REGULOVANÁ INFORMÁCIA PRE AKCIONÁROV

(INFORMÁCIE SPRACOVANÉ V SÚLADE SO ZÁKONOM O BURZE CP)

PRO POPULO PP a.s. (ďalej Spoločnosť):

§ 20 ods. 1 zákona o účtovníctve informácie o:

a) vývoji účtovnej jednotky, o stave, v ktorom sa nachádza, a o významných rizikách a neistotách, ktorým je účtovná jednotka vystavená; informácia sa poskytuje vo forme vyváženej a obsiahlej analýzy stavu a prognózy vývoja a obsahuje dôležité finančné a nefinančné ukazovatele vrátane informácie o vplyve činnosti účtovnej jednotky na životné prostredie a na zamestnanosť, s poukázaním na príslušné údaje uvedené v účtovnej závierke

Účtovná jednotka v roku 2012 realizovala svoju podnikateľskú činnosť v súlade s predmetom podnikania a pokračovala vo svojej hlavnej aktivite v piliarskej výrobe, výrobe stavebného reziva a poskytovaní ubytovacích a stravovacích služieb vo vlastnom zariadení penzióne APROPO v Spišskej Sobote, v prenájme hnuteľných a nehnuteľných vecí a obchodnej činnosti s výrobkami vlastnej výroby a služieb.

Tržby spoločnosti oproti predchádzajúcemu roku poklesli cca o 15% hlavne v dôsledku nedostatku základnej suroviny a deformácií cien na trhu, kedy vstupy rástli výrazne rýchlejšie ako jej finálna produkcia. Spoločnosť hospodárila so stratou vo výške 455.281 EUR. Najvážnejšími faktormi negatívne ovplyvňujúcimi ekonomiku spoločnosti boli totálny nedostatok surovej drevnej hmoty čo spôsobovalo obmedzovanie výroby a priam divoký a nekoordinovaný rast cien základnej suroviny, ktorá porástla takmer o 18% pričom výstupná produkcia cenovo vzrástla len o cca 9%. V súčasnosti stále pretrváva nepriaznivý vývoj cien, kedy ceny vstupov rastú výrazne rýchlejšie ako ceny finálnej produkcie a poskytovaných služieb. Tento stav je najväčším rizikom existencie spoločnosti.

Spoločnosť v roku 2012 investovala len do rozpracovaných akcií a to rekonštrukcie hobľovacej haly a skladu brikiet a nákupu strojov a zariadení na výrobu hobľovacích profilov a drevených brikiet. Všetky investičné akcie a servisnú činnosť súvisiacu s údržbou a opravami hlavne prevádzkových plôch a hospodárskych objektov financovala z vlastných zdrojov získaných z podnikateľskej činnosti.

Finančná situácia spoločnosti je dlhodobo stabilizovaná, spoločnosť si plní všetky svoje finančné povinnosti a to tak k obchodným partnerom ako aj k štátnym a verejným inštitúciám.

Spoločnosť v roku 2012 vykázala stratu vo výške 455.280,98 EUR, pri tržbách za predaj vlastných výrobkov a služieb 3.570.912,- EUR čo bol pokles o 15% oproti predchádzajúcemu roku pričom náklady na materiál, energiu a služby poklesli len o 5% a dosiahli hodnotu 3.206.199,- EUR.

Z najvýznamnejších položiek nákladov výsledok hospodárenia ovplyvnili boli náklady na surovú drevnú hmotu v súhrnnej výške 2.677.326,-EUR a osobné náklady vo výške 737.338,- EUR. Spoločnosť vytvárala zdroje aj cez odpisy a to vo výške 197.217,- EUR.

b) udalostiach osobitného významu, ktoré nastali po skončení účtovného obdobia, za ktoré sa vyhotovuje ročná správa

Po skončení účtovného obdobia za rok 2012 v obchodnej a výrobnej činnosti spoločnosti nastala významná zmena v režime práce, kedy v dôsledku nedostatku surovej drevnej hmoty spoločnosť pracuje len v jedno smenom režime práce a z tohto dôvodu ako aj z titulu zvýšených nákladov práce v dôsledku zákonných zmien prepustila k 31.12.2012. celkom 29 zamestnancov. Negatívne na jej činnosť stále pôsobí nedostatok základnej vstupnej suroviny, ktorým je surová drevná hmota, napriek tomu, že v regióne je jej hlavným producentom štátny podnik Lesy SR a.s., ktorý by mal byť zárukou jej výrobnej stability formou pravidelných dodávok základnej hmoty žiaľ opak je pravdou. V ekonomickej oblasti je to pretrvávajúci negatívny cenový vývoj medzi cenami vstupných surovín a predajnými cenami finálnej produkcie. V oblasti cestovného ruchu sa striedajú krátke silné obdobia.

c) o predpokladanom budúcom vývoji činnosti účtovnej jednotky

Očakávame, že postavenie účtovnej jednotky aj v budúcnosti bude pod výrazným vplyvom aktuálnej situácie na trhu ako aj  s pôsobiacimi negatívnymi vplyvmi vyvolanými zákonnými opatreniami zvyšujúcimi celkové náklady na cenu práce vo forme zvýšeného odvodového a daňového zaťaženia. Ďalej očakávame permanentný nedostatok základnej surovej drevnej hmoty kde okrem znížených ťažieb bude zrejme pretrvávať jej vývoz do zahraničia čim sa ďalej bude vytvárať jej umelý deficit na tuzemskom trhu čo bude viesť k jej neúmerne vysokým cenám a tým de fakto k nepriamej likvidácii domácich spracovateľov dreva. V drevárskej oblasti pociťujeme nedostatočný záujem štátu o ochranu lesov ako vplyvného faktora bezprostredne ovplyvňujúceho životné prostredie spoločnosti. Podpora výrobcov surového dreva za predpokladu jeho spracovania na Slovensku a s orientáciou na využitie takejto podpory na obnovu lesa by určite prospela všetkým subjektom pracujúcim v tomto sektore a súčasne by vytvorila podmienky pre vytváranie zdravého životného prostredia. V investičnej oblasti spoločnosť bude investovať len do vysoko efektívnych a overene návratných technológií zameraných hlavne na zhodnocovanie biomasy t.j. OZE so zameraním na ich energetické zhodnotenie. Tento trend je základnou stratégiou firmy spočívajúcou aj v jej budúcej stabilite. Súčasne si to vyžiada trpezlivosť akcionárov pretože vysoké investičné náklady s tým spojené neumožnia uspokojovať potenciálne finančné profity, ktoré hlavne očakávajú portfólioví akcionári. Cesta prosperity je často dlhou cestou

d) nákladoch na činnosť v oblasti výskumu a vývoja

Spoločnosť v oblasti výskumu a vývoja kooperuje s vysokou školou drevárskou vo Zvolene a inými inštitúciami kde im hlavne poskytuje praktické informácie prípadne výstupy pri overovaní nových postupov a aplikácií vedeckých poznatkov v praxi. Vlastný vývoj spoločnosť nerealizuje.

e) nadobúdaní vlastných akcií, 27a) dočasných listov, obchodných podielov a akcií, dočasných listov a obchodných podielov materskej účtovnej jednotky podľa § 22 zákona o účtovníctve (kde 27a) pod čiarou je § 161d ods. 2 Obchodného zákonníka)

Spoločnosť v roku 2012 nenadobúdala do svojho majetku a ani nevlastní žiadne vlastné akcie.

f) výplata pôžitkov vo forme dividend je v značnej miere determinovaná výškou dosiahnutého zisku spoločnosti ako aj zámermi predstavenstva a jej majoritných akcionárov, ktoré sú skôr zamerané na stabilný rozvoj spoločnosti a posilňovanie jej pozícií na trhu s drevnou hmotou a na trhu poskytovania služieb v oblasti cestovného ruchu. Celková filozofia spoločnosti a jej zámery sú skôr zaujímavé pre strategických akcionárov s aktívnou účasťou na jej riadení. Pri súčasných výsledkoch spoločnosti a jej stratégii umorovať prechodné straty z hospodárenia z budúcich ziskov nie je perspektíva v dohľadnej doby vyplácania dividend akcionárom spoločnosti. Na základe uvedenej skutočtosti spoločnosť poskytuje šance zhodnotenia svojich investícií skôr strategickým investorom s aktívnym vplyvom na investičné a podnikateľské aktivity akciovej spoločnosti.

g) údaje požadované podľa osobitných predpisov, ktoré nie sú súčasťou účtovníctva spoločnosti

Takéto údaje ani udalosti vyplývajúce z osobitných predpisov v spoločnosti neexistujú

h) o tom, či účtovná jednotka má organizačnú zložku v zahraničí

Spoločnosť nemá žiadnu organizačnú zložku v zahraničí.

§ 20 ods. 5 zákona o účtovníctve

Ak je to pre posúdenie aktív, pasív a finančnej situácie účtovnej jednotky, ktorá používa nástroje podľa osobitného predpisu ( zákon č. 566/2001 Z. z. o cenných papieroch a investičných službách a o zmene a doplnení niektorých zákonov ) významné, účtovná jednotka je povinná uviesť vo výročnej správe tiež informácie o:

a) cieľoch a metódach riadenia rizík v účtovnej jednotke vrátane jej politiky pre zabezpečenie hlavných typov plánovaných obchodov, pri ktorých sa použijú zabezpečovacie deriváty

Spoločnosť neuplatňuje žiadne deriváty na zabezpečenie prípadných rizík z podnikania, ide hlavne o zahraničnú obchodnú činnosť účtovnej jednotky táto je riadená a monitorovaná vždy do určitej úrovne nesplatených dodávok vo forme pohľadávok, ktoré nepresiahnu úhrnom 15% mesačného obratu a súčasne sa realizuje zásadne priamo s overenými zahraničnými spoločnosťami alebo predajom na základe realizovanej zálohovej platby. Obchodný zástupca, ktorý spoločnosti realizuje niektoré obchody v zahraničí je poistený voči prípadnému riziku neuhradenia faktúr.

b) cenových rizikách, úverových rizikách, rizikách likvidity a rizikách súvisiacich s tokom hotovosti, ktorým je účtovná jednotka vystavená

Spoločnosť zodpovedne riadi finančné riziko, finančné toky a sleduje parametre likvidity. Spoločnosť pravidelne vykonáva ekonomické analýzy svojej činnosti zameraných hlavne na vývoj nákladovosti sledovaných položiek a ich vplyv na ekonomiku spoločnosti. Ďalej pravidelne  vyhodnocuje dopady rôznych zmien na trhu a prijíma potrebné opatrenia na minimalizáciu rizík z nestabilnej situácie na trhu. Skúma rôzne dopady na celkovú svoju pozíciu na trhu a na jej postavenie a celkový reiting. Spoločnosť všetky svoje aktivity financuje z vlastných zdrojov pričom časť majetku na úrovni cca ¼ ročných tržieb má uložené vo vysoko likvidných aktívach čo minimalizuje mieru rizika  jej nesolventnosti. Strategickým zámerom v činnosti spoločnosti je pravidelný prísun vstupnej základnej suroviny, ktorou je smreková piliarska guľatina a to minimálne na úrovni zabezpečenia jedno smeného režimu práce. V tejto činnosti zohrávajú rozhodujúcu úlohu jej strategickí akcionári a bez tejto aktívnej spolupráce by už zrejme spoločnosť nepodnikala v tomto segmente. Tým, že dodávky hlavných surovín sú súčasne do značnej miery závislé na poveternostných podmienkach a zároveň sú viazané aj na stavebné investície a solventnosť obyvateľstva, spoločnosť veľmi podrobne analyzuje a monitoruje tieto faktory a operatívne ich vyhodnocuje čím znižuje mieru nepredvídanosti v jej podnikaní a finančných tokoch. Napriek týmto skutočnostiam súčasná situácia tak nepraje drevárskym spoločnostiam, že tie čo neskrachovali väčšinou hospodária so stratou čo je aj náš stav.

II. VYHLÁSENIE O SPRÁVE A RIADENÍ SPOLOČNOSTI

§ 20 ods. 6 zákona o účtovníctve

a) odkaz na kódex o riadení spoločnosti, ktorý sa na ňu vzťahuje alebo ktorý sa rozhodla dodržiavať pri riadení, a údaj o tom, kde je kódex o riadení spoločnosti verejne dostupný

Spoločnosť má vytvorený vnútorný systém riadenia vychádzajúci zo ZJEDNOTENÉHO KÓDEXU SPRÁVY A RIADENIA SPOLOČNOSTÍ a z KÓDEXU SPRÁVY A RIADENIA SPOLOČNOSTÍ NA SLOVENSKU.

Účtovná jednotka má spracované vnútorné normy riadenia a to Stanovy spoločnosti, Štatút predstavenstva spoločnosti, Organizačný poriadok a vnútorné organizačné predpisy a smernice, ktoré sú dostupné v sídle spoločnosti a ich časť je uverejnená aj na jej webovej stránke www.ppas.sk.

b) všetky významné informácie o metódach riadenia a údaje o tom, kde sú informácie o metódach riadenia zverejnené

Základné informácie o správe a metódach riadenia sú obsiahnuté v Stanovách spoločnosti, v Štatúte predstavenstva, v Organizačnom poriadku spoločnosti a v súbore riadiacich aktov (smernice), ktoré sú uložené v sídle spoločnosti. V plnom rozsahu sú s nimi oboznámení zamestnanci spoločnosti,  riadiaci pracovníci a štatutárny zástupcovia spoločnosti ako aj členovia dozornej rady spoločnosti a výboru pre audit, ktorý vykonáva dozorná rada spoločnosti. So základnými normami riadenia sú oboznamovaní aj akcionári spoločnosti na valných zhromaždeniach.

c) informácie o odchýlkach od kódexu o riadení spoločnosti (napríklad § 18 zákona č. 429/2002 Z.z. o burze cenných papierov v znení neskorších predpisov) a dôvody týchto odchýlok alebo informáciu o neuplatňovaní žiadneho kódexu riadenia spoločnosti a dôvody, pre ktoré sa tak rozhodla.

Riadenie spoločnosti vychádza z  KÓDEXU SPRÁVY A  RIADENIA SPOLOČNOSTÍ NA SLOVENSKU, pričom vnútorné normy modifikujú niektoré časti na konkrétne podmienky spoločnosti, jej štruktúru a požiadavky akcionárov prezentované či už na valnom zhromaždení alebo inom fóre. Odborná komunikácia a zdokonaľovanie systému riadenia je v prvom rade úlohou výkonného managmentu spoločnosti, ktorí ho predkladá predstavenstvu spoločnosti. V súčasnosti plnia funkciu systému správy a riadenia spoločnosti, základné organizačné normy a.s., ktorými sú.: stanovy spoločnosti, organizačný poriadok, štatút predstavenstva, interné pokyny a predpisy,  zápisy a uznesenia z porád vedenia spoločnosti a uznesenia z predstavenstva spoločnosti a dozornej rady a uznesenia z valných zhromaždení spoločnosti.

d) opis systémov vnútornej kontroly a riadenia rizík

Najvyšším kontrolným orgánom spoločnosti je dozorná rada, ktorá dohliada na výkon pôsobnosti predstavenstva a ním realizovanej podnikateľskej činnosti. Dozorná rada predkladá závery z kontrolnej činnosti valnému zhromaždeniu. Dvoch členov dozornej rady volí a odvoláva valné zhromaždenie, jedného člena podľa schváleného volebného poriadku volia zamestnanci spoločnosti. Právomoci dozornej rady sú uvedené v stanovách spoločnosti. Dozorná rada súčasne v zmysle zákona o účtovníctve 431/2002 Z.z. v zmysle násl. noviel, §19a odst. 4 písm. c) vykonáva funkciu výboru pre audit v rozsahu stanovenom zákonom. Vnútri spoločnosti pôsobia kontrolne orgány zamerané na kontrolu vyrábanej produkcie a iných noriem platných v spoločnosti.

e) informácie o činnosti valného zhromaždenia, jeho právomociach, opis práv akcionárov a postupu ich vykonávania sú zakotvené v Stanovách akciovej spoločnosti a Obchodnom Zákonníku.

Najvyšším orgánom spoločnosti je valné zhromaždenie, ktoré vykonáva pôsobnosti v zmysle obchodného zákonníka a stanov spoločnosti. Valné zhromaždenie sa skladá zo všetkých na ňom prítomných akcionárov. Akcionár je oprávnený zúčastňovať sa na valnom zhromaždení, hlasovať na ňom, požadovať informácie a vysvetlenia týkajúce sa záležitostí spoločnosti alebo osôb ovládaných spoločnosťou, ktoré súvisia s predmetom rokovania valného zhromaždenia a uplatňovať na ňom návrhy. Hlasovacia právo patriace akcionárovi, sa riadi menovitou hodnotou jeho akcií, pričom na každých 34,- EUR / slovom tridsaťštyri EUR / pripadá jeden hlas pri akciách na doručiteľa a na každých 340,- EUR. (slovom tristoštyridsať EUR) pripadá 10 hlasov pri akciách na meno.

f) informácie o zložení a činnosti predstavenstva a jeho výborov

Predstavenstvo je štatutárnym orgánom spoločnosti, má troch členov v zložení :

1. Ing. Peter Slimák predseda predstavenstva
2. Ing. Jozef Šiškovič člen predstavenstva
3. Mgr. Ľubomír Štefaňák člen predstavenstva

Predstavenstvo riadi činnosť spoločnosti a koná v jej mene. Predstavenstvo rozhoduje o všetkých záležitostiach spoločnosti, pokiaľ nie sú zákonom alebo stanovami vyhradené do pôsobnosti valného zhromaždenia alebo dozornej rady. Predstavenstvo deleguje niektoré právomoci na výkonní managment spoločnosti čo je zakotvené v Štatúte predstavenstva.

V mene spoločnosti je oprávnený konať každý člen predstavenstva. Spoločnosť zaväzujú

svojim podpisom dvaja členovia predstavenstva. Spôsob, ktorým tak robia sa zapisuje do obchodného registra. Samostatne podpisovať a konať v mene spoločnosti môže prokurista spoločnosti v rozsahu zákonom vymedzenej prokúry.

Predstavenstvo sa za svoju činnosť zodpovedá valnému zhromaždeniu akcionárov spoločnosti. Predstavenstvo má svoj vlastný štatút. Predstavenstvo si nezriadilo žiadne výbory. Riadiace kompetencie prenieslo na prokuristu, ktorý je zároveň výkonným riaditeľom spoločnosti.

g) informácie podľa § 20 ods. 7 zákona o účtovníctve

Účtovná jednotka, ktorá emitovala cenné papiere a tie boli prijaté na obchodovanie na voľnom regulovanom trhu, je povinná vo výročnej správe zverejniť aj údaje o:

1. štruktúre základného imania vrátane údajov o cenných papieroch, ktoré neboli prijaté na obchodovanie na regulovanom trhu v žiadnom členskom štáte alebo štáte Európskeho hospodárskeho priestoru s uvedením druhov akcií, opisu práv a povinností s nimi spojených pre každý druh akcií a ich percentuálny podiel na celkovom základnom imaní

|  |  |  |  |  |  |  |
| --- | --- | --- | --- | --- | --- | --- |
| ISIN | Druh | Forma | Podoba | Počet | Menovitá hodnota | Opis práv |
| SK1120000387 | Kmeň.  Akcie | na doručiteľa | zaknihovaná | 100 160 | 34,– EUR | Bežná |
|  |  |  |  |  |  |  |
| LP0000001151 | Listinné akcie | na meno | zaknihovaná | 7 | 340,–EUR | Bežná |

|  |  |
| --- | --- |
|  |  |
| **Akcionári k 31.03.2012** | **Podiel v %** |
| PRO POPULO Poprad s.r.o. | 29,95 |
| Rímskokatolícke biskupstvo Spišské Podhradie | 6,00 % |
| Ing. Peter Slimák | 15,03% |
| Cirkevné spoločenstvá a združenia | 3,74 % |
| FO členovia orgánov spoločnosti (minoritní akcionári) | 2,36 % |
| Fyzické osoby pod 5 % | 10,70 % |

Základné imanie spoločnosti je rozdelené na 100 160 kusov kmeňových akcií na doručiteľa zaknihovaných v menovitej hodnote 34,- EUR. a zo 7 kusov listinných akcií na meno v listinnej podobe zaknihovaných s menovitou hodnotou jednej akcie 340.- EUR. S obidvoma druhmi akcií je spojené hlasovacie právo v plnom rozsahu.

Spoločnosť nemá vydané dlhopisy, ani iné dlhové cenné papiere.

b) obmedzeniach prevoditeľnosti cenných papierov

Kmeňové akcie na doručiteľa v dematerializovanej podobe sú prijaté na obchodovanie na regulovanom voľnom trhu BCPB bez obmedzenia ich prevoditeľnosti.

c) kvalifikovanej účasti na základnom imaní podľa osobitného predpisu, 28aa)

(kde poznámka pod čiarou 28aa) je § 8 písm. f) zákona č. 566/2001 Z.z.)

d) majiteľoch cenných papierov s osobitnými právami kontroly s uvedením opisu týchto práv

Žiaden z majiteľov cenných papierov nemá osobitné práva výkonu kontroly.

e) spôsobe kontroly systému zamestnaneckých akcií, ak práva spojené s týmito akciami nie sú uplatňované priamo zamestnancami

Spoločnosť nevydala zamestnanecké akcie.

f) obmedzenia hlasovacích práv

V spoločnosti nie sú obmedzené pri hlasovaní žiadne hlasovacie práva

g) dohodách medzi majiteľmi cenných papierov, ktoré sú jej známe a ktoré môžu viesť k obmedzeniam prevoditeľnosti cenných papierov a obmedzeniam hlasovacích práv

Spoločnosti nie sú známe žiadne dohody medzi majiteľmi cenných papierov, ktoré by mohli viesť k obmedzeniam prevoditeľnosti cenných papierov alebo obmedzeniu ich hlasovacích práv.

h) pravidlách upravujúcich vymenovanie a odvolanie členov jej štatutárneho orgánu a zmenu stanov

Členov predstavenstva a predsedu predstavenstva volí a odvoláva valné zhromaždenie dvojtretinovou väčšinou prítomných hlasov akcionárov na funkčné obdobie 5 rokov, ich funkcia ale končí až voľbou nových členov predstavenstva. Stanovy spoločnosti ako aj ich zmeny schvaľuje valné zhromaždenie akcionárov, na základe návrhu predstavenstva dvojtretinovou väčšinou prítomných hlasov.

i) právomociach jej štatutárneho orgánu, najmä ich právomoci rozhodnúť o vydaní akcií alebo spätnom odkúpení akcií

Predstavenstvo ako štatutárny orgán má kompetencie vyhradené obchodným zákonníkom a stanovami spoločnosti. Zvláštne právomoci rozhodnúť o vydaní alebo spätnom odkúpení akcií nemá a o tomto zásadne rozhoduje valné zhromaždenie akcionárov.

Rozhodnutie o zmene stanov, zvýšení alebo znížení základného imania, o poverení predstavenstva na zvýšenie základného imania, vydaní prioritných dlhopisov alebo vymeniteľných akcií, zmene právnej formy spoločnosti alebo zrušení spoločnosti, voľbe členov predstavenstva a dozornej rady si vyžaduje dvojtretinovú väčšinu prítomných hlasov akcionárov na Valnom zhromaždení a to v samostatnom hlasovaní podľa jednotlivých druhov vydaných akcií, v ostatných záležitostiach rozhoduje valné zhromaždenie jednoduchou väčšinou prítomných hlasov a to samostatne podľa vydaných druhov akcií. Na rozhodnutie valného zhromaždenia o zmene práv spojených s niektorým druhom akcií a o obmedzení prevoditeľnosti akcií na meno sa vyžaduje súhlas dvojtretinovej väčšiny hlasov akcionárov vlastniacich tieto akcie.

j) všetkých významných dohodách, ktorých je zmluvnou stranou a ktoré nadobúdajú účinnosť, menia sa alebo ktorých platnosť sa skončí v dôsledku zmeny jej kontrolných pomerov, ku ktorej došlo v súvislosti s ponukou na prevzatie, a o jej účinkoch s výnimkou prípadu, ak by ju ich zverejnenie vážne poškodilo; táto výnimka sa neuplatní, ak je povinná zverejniť tieto údaje v rámci plnenia povinností ustanovených osobitnými predpismi

Spoločnosť nie je zmluvnou stranou dohôd, opísaných v tomto bode.

k) všetkých dohodách uzatvorených medzi ňou a členmi jej orgánov alebo zamestnancami, na ktorých základe sa im má poskytnúť náhrada, ak sa ich funkcia alebo pracovný pomer skončí vzdaním sa funkcie, výpoveďou zo strany zamestnanca, ich odvolaním, výpoveďou zo strany zamestnávateľa bez uvedenia dôvodu alebo sa ich funkcia alebo pracovný pomer skončí v dôsledku ponuky na prevzatie

Spoločnosť neuzatvorila dohody s vyššie uvedeným obsahom, postupuje v rozsahu priznaných práv podľa Zákonníka práce premietnutých do pracovných zmlúv.

***Vyhlásenie zodpovedných osôb emitenta***

Účtovná závierka spoločnosti za rok 2012 je vypracovaná v súlade s osobitnými predpismi a poskytuje pravdivý a verný obraz o majetku spoločnosti jej aktív, pasív, finančnej situácii a dosiahnutého hospodárskeho výsledku emitenta k 31.12.2012.

Ročná výročná správa vrátane jej prílohy obsahuje pravdivý a verný prehľad o vývoji spoločnosti v sledovanom období jej výsledkoch a to vo výrobnej, obchodnej a finančnej činnosti spoločnosti a informuje o  finančnej situácii a postavení emitenta s opisom hlavných rizík a neistôt, ktorým môže čeliť pri realizácii podnikateľského zámeru a pravdivo zachycuje majetok spoločnosti v jeho finančnej štruktúre. Spoločnosť realizuje svoju podnikateľskú činnosť v zmysle schváleného predmetu podnikania a všetky svoje podnikateľské aktivity financuje z vlastných zdrojov. Spoločnosť si plní všetky svoje zákonné a finančné povinnosti a to tak voči svojim dodávateľom ako aj príslušným štátnym a verejným inštitúciám. Spoločnosť má dlhodobo stabilnú akcionársku štruktúru podporujúcu jej podnikateľské zámery, ktoré deklarujú aktívnou účasťou na valných zhromaždeniach spoločnosti ako aj predkladaním rôznych podnetov valnému zhromaždeniu akcionárov spoločnosti. V riadení spoločnosti sa uplatňujú princípy Kódexu správy a riadenia spoločnosti na Slovensku upravených na konkrétne podmienky spoločnosti a schválenými vnútornými normami upravujúcimi vnútorné vzťahy v riadení spoločnosti.

Účtovná závierka spoločnosti za rok 2012 bola overená audítorom a stanovisko audítora je súčasťou výročnej správy spoločnosti PRO POPULO PP a.s. za rok 2012.

–––––––––––––––––––––––

Ing. Peter Slimák v.r.

Predseda predstavenstva a prokurista spoločnosti